ఇండిగో ఎయిర్ లైన్స్
ఇండిగో భారతదేశంలోని బడ్జెట్ ఎయిర్ లైన్ సంస్థ. గుర్గావ్ లో దీని ప్రధాన కేంద్రం ఉంది. భారతదేశంలో అతి వేగంగా అభివృద్ధి చెందతున్న ఇండిగో 2014 డిసెంబరు నాటికి 36.1% వాటా కలిగిన అతి పెద్ద ఎయిర్ లైన్ సంస్థగా ఎదిగింది. దీని ప్రాథమిక స్థావరం ఢిల్లీలోని ఇందిరాగాంధీ అంతర్జాతీయ విమానాశ్రయం. ఎయిర్ బస్ A320 కుటుంబానికి చెందిన 91 విమానాలను ప్రస్తుతం ఈ సంస్థలో ఉన్నాయి.
కోపెన్‌హాగన్
కోపెన్‌హాగన్ విమానాశ్రయం ఈ నగరంలో ప్రధాన విమానాశ్రయంగా సేవలు అందిస్తోంది. స్కాండినేవియాలో అతిపెద్ద విమానాశ్రయంగా, ఐరోపాలో 17వ అతిపెద్ద విమానాశ్రయంగా ఇది గుర్తించబడుతుంది. అమేగెర్ ద్వీపంపై కాస్ట్రుప్‌లో ఈ విమానాశ్రయం ఉంది, ఇక్కడి నుంచి కోపెన్‌హాగన్ ప్రధాన వాణిజ్య ప్రాంతానికి సమర్థవంతమైన అంతర్గత రవాణా అందుబాటులో ఉంది, మెట్రో మీదగా (ప్రతి 4-6 నిమిషాలకు) కోన్‌జెన్స్ నైటోర్వ్‌కు 15 నిమిషాల్లో, ప్రాంతీయ రైలు వ్యవస్థ ద్వారా సెంట్రల్ స్టేషను‌కు 12 నిమిషాల్లో చేరుకోవచ్చు. దీని భౌగోళిక స్థితి కారణంగా దక్షిణ స్వీడన్‌లో అనేక ప్రాంతాలకు ఇది అత్యంత ప్రధానమైన అంతర్జాతీయ విమానాశ్రయంగా సేవలు అందిస్తోంది. ఓరెసుండ్ వంతెన మీదగా రైళ్లు మాల్మౌ దక్షిణ ప్రాంతానికి 14 నిమిషాల్లో చేరుకుంటాయి, మాల్మౌ సెంట్రల్ స్టేషను‌కు అయితే 22 నిమిషాలు పడుతుంది. స్కైట్రాక్స్ ప్రపంచంలో అత్యుత్తమ విమానాశ్రయాల్లో కోపెన్‌హాగన్ విమానాశ్రయానికి ఏడో స్థానం కల్పించింది, ఐరోపాలో రెండో అత్యుత్తమ విమానాశ్రయంగా గుర్తించింది.